ANC ondersoek Sedibeng-burgemeester wat glo dronk bestuur | Maroela Media
ANC ondersoek Sedibeng-burgemeester wat glo dronk bestuur
Mahole Simon Mofokeng
Die ANC in Gauteng het gesê hulle gaan hul eie ondersoek van stapel stuur nadat Mahole Simon Mofokeng, Sedibeng se burgemeester, vir beweerde dronkbestuur in hegtenis geneem is.
“Die ANC neem kennis van die voorval en media berigte dat die burgemeester vermoedelik onder die invloed van alkohol bestuur het,” het die ANC in ŉ verklaring gesê.
“Die ANC beoog om sy eie ondersoek oor die beweerde voorval te doen en as daar enige waarheid in die gerugte is, sal die saak na die ANC se integriteitkomitee verwys word om te hanteer.”
Mofokeng is Dinsdagaand in hegtenis geneem nadat hy glo teen ‘n ander motor gebots het terwyl hy na bewering onder die invloed van alkohol bestuur het. Hy het ŉ hotel in Vanderbijlpark verlaat toe die voorval plaasgevind het. Hy het Dinsdagaand agter tralies deurgebring en is Woensdagoggend op borgtog van R1 000 vrygelaat. Hy moet op 5 September weer in die hof verskyn.
In Februarie vanjaar het Mofokeng glo in ŉ kroeg geval en moes hy deur omstanders opgehelp word. Dan Manoeli, Mofokeng se woordvoerder, het destyds gesê dat hulle vermoed Mofokeng se drankie was gedokter.
Eerste burger vas vir dronkbestuur
Man deur eie vragmotor omgery
Stop hom terug in die selle en gooi die sleutel weg. Ons kla oor die lands burgers wat dronk bestuur maar die Voor aanstaandes kom weg daarmee. Nee. Gooi die sleutel weg en vergeet van hom. Dalk word S.A. se dronk bestuurders wakker.